# RAW-billedkonvertering

Gilles
Caulier

    caulier_dot_gilles_at_free.fr

Gerhard
Kulzer

    gerhard_at_kulzer.net

KIPI-pluginnet Konvertering af ubehandlede bilder er et konverteringsværktøj for billeder i ubehandlet format.

KDE
Kipi

# Indledning

Med dette KIPI-plugin kan du importere eller konvertere dine billeder som er opbevaret i ubehandlet format til tre formater du vælger (JPEG, TIFF, PPM).

Nogle betragtninger inden du konverterer, og allerede inden du tager billeder i ubehandlet format. De ubehandlede billedfilformater beholder originalinformationen fra eksponeringen antagelig uden tab (hvis de er komprimerede, bruger de reversible tabsfrie komprimeringsalgoritmer). Mange fotografer foretrækker at tage billeder i ubehandlet format eftersom kameraernes indbyggede konverteringsprogrammer ofte er dårligere end det som kan opnås med digital billedbehandling. Digitalkameraernes hvidbalance registreres men påvirker ikke billederne. Nogle CMOS CCD'er laver filterdata med fire farver, RGBG, rød, grøn, blå og en anden grøn maske til kontrastforbedringer. Pluginnet kan tage hensyn til dette.

Konverteringen er i virkeligheden baseret på Dave Coffins kommandolinjeværktøj dcraw (Dave: "Forvent ikke at dcraw laver samme billeder som programmerne kamerafabrikanten sørger for. Sommetider giver dcraw bedre resultat!").

## Dialogen for konvertering af et enkelt billede

Vælg det ubehandlede billede at konvertere, og åbn pluginnet fra værtsprogrammet. Vinduet Konvertering af ubehandlede bilder for et enkelt billede vises. Klik på Forhåndsvis for at lade effekten af dine indstillinger tage form.

Nu kan du justere tilgængelige afkrydsningsfelter og inddatafelter til at optimere konverteringsprocessen. Det første afkrydsningsfelt angiver at kameraets indstillinger for hvidbalance skal bruges. De vigtige parametre såsom lyshed og multiplikationsfaktor for rødt og blåt kan justeres. Vær ikke urolig hvis resultatet ikke er rigtigt optimalt, det er altid muligt at finjustere billedet senere.

Konvertering med Fire farvers RGBG kan vælges til at bruge kontrastinformation. (Hvis kameraet bruger RGB-tilstand har indstilling af RGBG ingen effekt).

Hvis du er tilfreds med forhåndsvisningen, så vælg et af tre uddataformater for at gemme konverteringsresultatet. Filnavnet forbliver det samme, kun filendelsen ændres. JPEG bruger en algoritme med tab, og laver den mindste filstørrelse for resultatet.

Det mærkede billedformat (TIFF) bevarer al information i billedet ved at bruge tabsfri LZW-komprimering.

Det flytbare punktafbildningsformat (PPM) laver den største resultatfil og indeholder mest data.

Hvis du har til hensigt at arbejde meget med dine billeder, eller hvis det er sandsynligt at du skal genbruge dem senere, så brug ikke JPEG-format, eftersom det kun tillader et begrænset antal operationer før billederne forværres synligt. TIFF og PPM er bedre tilpassede til at beholde originaldata.

Hvis du vælger JPEG som Gem format så tilføjes metadata fra den ubehandlede fil til JPEG-filen som EXIF-information.

Når du er færdig, klik så på knappen Behandl for at starte konverteringen. Hvis du vil afbryde konvertering af billeder, tryk på knappen Annullér.

### Dialogen for konvertering af ubehandlede billeder for et enkelt billede

## Dialogen for konvertering i baggrunden

Konvertering i baggrunden lader dig konvertere flere billeder på en gang. Brug det når du er sikker på de bedste indstillinger, dvs. prøv det først i med konvertering af et enkelt billede.

Tilgængelige indstillinger er stort set identisk med dialogen for et enkelt billede. Her har du et yderligere tilvalg om at overskrive eksisterende filer (som du kan have oprettet ved et tidligere forsøg). Forhåndsvisningstilvalget er ikke tilgængeligt her. En fremgangslinje angiver konverteringsstatus mens den udføres.

### Dialogen for konvertering af ubehandlede billeder i baggrunden