# Send billeder

Gilles
Caulier

    caulier_dot_gilles_at_free.fr

Gerhard
Kulzer

    gerhard_at_kulzer.net

KIPIs Send billeder-plugin er et værktøj til at sende billeder direkte med e-mail.

KDE
Kipi

# Indledning

Med dette KIPI-plugin kan du sende de markerede billeder med din standard e-mail-klient. Det er muligt at ændre størrelsen på billederne før du sender dem. Du kan trække og slippe flere billeder til listen.

## Dialog til billedvalg

Når du åbner dette plugin fra værtsprogrammet dukker Billeder-vinduet, med dine prædefinerede billeder op. Med knappen Tilføj billeder kan du vælge flere billeder i en filbrowser på normal vis. Billedet under markøren på listen bliver vist til højre.

Du kan bruge træk- og slip-funktionen mellem værtsprogrammets vindue og listen over billedfiler for at tilføje yderligere billeder til forsendelse.

Når du klikke på den anden knap, Fjern billeder, fjernes de markerede billeder (fremhævet) fra listen.

Når du er færdig med at vælge dine filer, skal du klikke på O.k. for at åbne dialogen 'nyt brev' i din standard e-mail-klient. Du skal blot tilføje modtageren og emnet. De valgte billeder findes der allerede som vedhæftede filer.

Sørg for ikke at overskride din e-mail-kontos størrelsesbegrænsninger på overførsler. De fleste udbydere begrænser denne til nogle få megabyte. Send flere breve hvis du skal sende rigtig mange billeder.

### Billedudvælgelsesdialog

## E-mail-dialog

E-mail-dialogen bruges til at ændre opsætningen på de billeder der skal sendes. Denne opsætning bliver gemt og huskes til næste gang du ændrer dem.

Vælg din standard e-mail-klient fra drop-ned-menuen. Hvis du bruger Thunderbird bruges feltet herunder til at angive den korrekte sti til programmet.

Hvis du vil bruge Gmail-tjenesten, skal du installere GMailAgent på maskinen, tilgængelig på denne url.

Hvis du vælger Tilføj kommentarer i den vedhæftede fil, vedhæftes der en tekstfil med billedernes kommentarer i brevet.

De næste tre indstillinger lader dig indstille billedkvaliteten på de billeder der skal sendes. Ratioen Nye billeders komprimering kan vælges med skyderen eller med tallet i rullefeltet. 75% er standard-ratioen for JPEG-filer. Indstilles komprimeringsniveauet til 100% opnås tabsfri komprimering men resulterer samtidig i den største filstørrelse. Størrelsesforskellen på 90% og 100% kan være temmelig dramatisk, mens kvalitetsforskellen er uanseelig. Der opnås meget god kvalitet, allerede ved en komprimering på 85%.

PNG-formatet i drop-ned-meneuen på Nyt billedformat er ikke godt til størrelsesreducering af fotografiske billed-filer, men er særlig velegnet til komprimering af billeder i tabsfri formater som f.eks. TIFF-formatet. PNG bør bruges hvis du har en langsom opkaldsforbindelse og du vil bevare billedkvaliteten. Ellers er JPEG det anbefalede format.

Vælger du JPEG som Filformat og hvis nogle af de originale filer allerede var i JPEG-format, bevares den originale EXIF-information.

### Send billeder med e-mail-dialogen

## E-mail billeder i aktion

En fremgangsdialog giver information til brugeren. Tryk på knappen Annullér under det på dette tidspunkt hvis du vil afbryde processen.

Når alle job er udført, lukkes dialogen ikke automatisk og evt. fejlbeskeder kan inspiceres i procesuddata. E-mail-klienten startes automatisk til sidst. Tryk på knappen Luk for at lukke dialogen.

### Send billeder med e-mail-plugin i aktion