# Billedgalleri

Gilles
Caulier

    caulier dot gilles at free.fr

Gerhard
Kulzer

    gerhard at kulzer.net

Kipi-pluginnet Billedgalleri er et værktøj til at eksportere en liste af albummer til en HTML-side.

KDE
Kipi

# Indledning

Dette kraftfulde plugin kan eksportere albummer til en HTML-side som følger version 4.01 for publicering på internettet. Du kan nemt vælge albummer at eksportere til HTML-siden. Du kan indstille en stor parameterliste for optegning med HTML. Kodningen UTF-8 bruges for bedste internationalisering.

Du kan se eksempler på HTML-sider bygget med dette plugin på adressen .

## Dialogen for albumvalg

Pluginnet har fire sider til indstillingerne. Siden Markering lader dig vælge alle de albummer du vil eksportere til HTML. Markér blot de respektive albummer (de vises uden hierarkiske niveauer). De tre knapper til højre hjælper til hurtigt at vælge en stor mængde albummer. Området nedenfor viser albummets identifikationsbillede med teksten som vil blive vist længst oppe som sidehoved på HTML-siden.

### Dialogen for albumvalg

## Dialogen for indstilling af udseende

Siden Udseende definerer det generelle udseende og layout for hver side. Siden er i stort selvforklarende. Afkrydsningsfeltet Opret sider for hvert billed laver et galleri med en HTML-side pr billede, dvs. hvis du klikker på et billede vises en ny side som viser billedet inde i browseren. Hvis du ikke markerer feltet, åbnes billederne direkte med en standardbilledviser, f.eks. Kuickshow, når de klikkes.

### Dialogen for indstilling af udseende

## Dialogen for indstilling af album

Siden Album definerer indstillinger for hvor og hvordan galleriet med alle tilhørende billeder skal opbevares. Vælg en mappe med skriverettighed hvor du ønsker at galleriet skal skrives. En undermappe som hedder KIPIHTMLExport skabes som indeholder alting.

Når du markerer feltet Ændr størrelse på resultatbilleder kan du angive maksimal billedstørrelse (i billedpunkter) med skyderen under den. Billeder større end denne værdi skaleres ned til den, mens mindre billeder ikke ændres. Følgende to afkrydsningsfelter lader dig angive specifikke indstillinger af billedkomprimering og mindsker komprimeringsniveauet fra værtprogrammets standardværdi. Derefter kan du vælge mellem formaterne JPEG (mindst filstørrelse, men med tab) og PNG (uden tab og med fri licens).

Hvis filformatet JPEG vælges for størrelsesændrede resultatbilleder, bevares al EXIF-information fra JPEG originalfiler.

Du kan ændre standardfarvedybde med afkrydsningsfeltet Angiv anden farvedybde. Dette påvirker naturligvis filstørrelsen. Resten af indstillingerne er temmelig selvforklarende.

### Dialogen for indstilling af album

## Dialogen for indstilling af miniaturebilleder

Siden Miniaturebilleder gør det muligt at angive nogle af indstillingerne fra siden Album for miniaturebillederne (som er de små billeder som vises i galleriet).

### Dialogen for indstilling af miniaturebilleder

## Billedgalleri i gang

En fremgangsdialog giver information til brugeren. Tryk på knappen Annullér under det på dette tidspunkt hvis du vil afbryde processen.

### Pluginnet Billedgalleri i gang

Når alle job er færdige, lukkes dialogen ikke automatisk og brugeren kan kigge i fremgangsmeddelelser om nogen fejl har opstået under forløbet. Browseren startes automatisk i til sidst for at vise en forhåndsvisning af galleriet. Tryk på knappen Luk for at lukke dialogen.

### Forhåndsvisning af billedgalleri i Konqueror