# Diasshow

Gilles
Caulier

    caulier_dot_gilles_at_free.fr

Gerhard
Kulzer

    gerhard_at_kulzer.net

KIPI-pluginnet Diasshow laver et fuldstændigt lysbilledshow af dine billeder.

KDE
Kipi

# Indledning

Med dette KIPI-plugin laver du et perfekt diasshow med tre museklik.

## Indstillingsdialogen

Når pluginnet åbnes fra værtsprogrammet vises vinduet Diasshow som stiller spørgsmål om hvordan du vil orkestrere dit diasshow. Du kan vælge mellem markerede billeder og alle billeder i samme album.

Afkrydsningsfeltet Brug OpenGL-overgange for diasshow aktiverer meget jævne billedovergange med skærmtilstanden OpenGL. Sørg for at OpenGL er aktiveret i dit grafikkort, eftersom diasshowet ellers bliver meget langsomt.

Afkrydsningsfeltet Filnavn udskrives gør at filnavnet skrives ud i nederste venstre hjørne.

Afkrydsningsfeltet I løkke gentager hele diasshowet uden at slutte (indtil det stoppes med Esc).

Afkrydsningsfeltet Bland billeder gør det muligt at vise billederne i tilfældig rækkefølge (uden at bruge billedernes nuværende rækkefølge i samlingen).

Værdien Forsinkelse mellem billeder kan indstilles i skridt i millisekunder. 1500 millisekunder svarer til 1,5 sekunder og er en god standardværdi. Den bedste forsinkelse afhænger også en del af maskinens ydelse og overgangseffekten. Prøv det inden du viser den for dine venner.

Der er mere end et dusin Overgangseffekter tilgængelige at vælge blandt. Valget Tilfældig ændrer overgangseffekt for hvert billede.

### Dialogen Diasshow

## Diasshow i gang

Under diasshowet kan brugeren få adgang til værktøjslinjen i øverste venstre skærmhjørne. Flyt musen til øverste venstre hjørne af skærmen for at aktivere den.

Med denne værktøjslinje kan brugeren styre forløbet for at holde pause eller vise diasshowet, gå tilbage til foregående billede, gå til næste billede og stoppe diasshowet.

Længst nede i venstre skærmhjørne kan du se filnavnet for nuværende billede, det nuværende billedes identifikation i diasshowet og totalt antal billeder som indgår i det.

### Pluginnet Diasshow i gang